Edward Snowden advarer mod overvågning under coronakrisen

Myndigheder verden over vil benytte højteknologisk overvågning til at bekæmpe coronavirussen, men er det prisen værd? Det mener whistlebloweren Edward Snowden ikke. Den tidligere CIA-ansatte, der har lækket informationer om USA’s omfattende spionprogrammer, advarer om, at når først teknologien er taget ud af æsken, så bliver det svært at få den derned igen.

“Når vi ser, at der vedtages nødsituationer, især i dag, er de tilbøjelige til at være klæbrige,” siger Snowden blandt andet i et nyt videointerview med CPH:DOX, Copenhagen International Documentary Film Festival. Videoen kan ses ovenfor.

Tilhængere af foranstaltningerne hævder, at normale regler ikke er nok under en pandemi, og at de langsigtede risici kan løses, når udbruddet er under kontrol. Men en kort suspension af borgerlige frihedsrettigheder kan hurtigt forlænges, mener Snowden.

Sikkerhedstjenester finder snart nye anvendelser til teknologien. Og når krisen går over, kan regeringerne indføre nye love, der gør nødreglerne permanente og udnytter dem til at slå ned på dissens og politisk opposition.

Snowden er især bekymret over, at sikkerhedstjenester tilføjer AI til al den anden overvågningsteknologi, de har.

”De ved allerede, hvad du ser på internettet,” siger han. ”De ved allerede, hvor din telefon befinder sig. Nu ved de, hvad din puls er. Hvad sker der, når de begynder at blande disse data og anvende kunstig intelligens på det?”

Snowden bestrider ikke alvorligheden af pandemien. Men han mener, det er et kortvarigt problem, der til sidst vil blive løst af vacciner og flokimmunitet.

Interviewet stammer fra arrangementet An Evening with Edward Snowden, der er modereret af DRs viden- og tech-korrespondent Henrik Moltke og et bredt panel af eksperter om brugen af kunstig intelligens i overvågning. Det 150 minutters lange interview / dokumenter kan som sagt ses ovenfor.

Edward Snowden advarer mod overvågning under coronakrisen